gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3504, del 27-05-1999 (1999/4672)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4672


Organisme emissor
:   Caixa Rural San Jaime de Les Alqueries, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [1999/Q4672]
  
En compliment de l'acord adoptat pel Consell Rector d'aquesta societat cooperativa de crèdit i de conformitat amb el que s'estableix legalment i estatutàriament, es convoca a tots els socis de l'entitat per a realitzar Assemblea General ordinària el proper dia 19 de juny de 1999, a les 19.15 hores en primera convocatòria i a les 19.45 hores en segona, en aquesta localitat, a la sala d'actes del local social d'aquesaat Caja Rural, situat al carrer de Sant Jaume, número 24, a fi de tractar els distints punts de l'ordre del dia que es diu tot seguit:
  
Primer
  
Examen de la gestió social. Aprovació, si s'escau, dels comptes anuals corresponents a l'exercici econòmic de 1998.
  
Segon
  
Acord sobre la distribució de resultats.
  
Tercer
  
Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i Pla d'Inversions i Despeses d'aquest Fons per a l'exercici d'enguany.
  
Quart
  
Nomenament d'auditor extern per a verificar els comptes anuals corresponents a l'exeercici econòmic d'enguany.
  
Cinqué
  
Suggeriments i preguntes al Consell Rector.
  
Sisé
  
Decisió sobre l'aprovació de l'acta. Designació de socis a aquest efecte.
  
Alquerías del Niño Perdido, 19 de maig de 1999.- El president: José Marco Arnal.
  
Nota
  
D'acord amb el que s'estableix en l'article 21 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents que fan referència a la resta de propostes sobre les quals ha de decidir l'Assemblea, es troben a disposició dels socis al domicili social de l'entitat, on es podran examinar, de 09.00 a 14.00 hores, durant tots els dies hàbils següents al de l'anunci d'aquesta convocatòria i fins al dia de la realització de l'Assemblea, així mateix els socis tenen dret a rebre gratuïtament, amb la sol·licitud per escrit prèvia, una còpia dels documents indicats.
Diari Oficial de la Generalitat Valenciana


Sumari del DOGV 3499, del 20-05-1999 (1999/3693)

Expedient número 118/1999. Adjudicació de la instal·lació del sistema de condensació de les torres refredadores en la instal·lació de climatització de l'Hospital Francesc de Borja de Gandia.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/3693


Organisme emissor
:   Conselleria de Sanitat

Tipus de document
:   Anunci

Expedient número 118/1999. Adjudicació de la instal·lació del sistema de condensació de les torres refredadores en la instal·lació de climatització de l'Hospital Francesc de Borja de Gandia. [1999/S3693]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Francesc de Borja. Passeig de les Germanies, 71, 46996 € Gandia (València). Telèfon 82 042 90 89, fax 96 287 59 36.
  
c) Número d'expedient: 118/1999.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: instal·lació del sistema de condensació de les torres refredadores en la instal·lació de climatització de l'Hospital Francesc de Borja de Gandia.
  
c) Lot: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.439, de 22 de febrer de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: setze milions dues-centes quaranta mil (22.183.964) pessetes (97.604,37 euros).
  
5. Adjudicació
  
a) Data: 7 d'abril de 1999.
  
b) Contractista: Ageval Servicio, SA.
  
c) Nacionalitat: espanyola.
  
d) Import d'adjudicació: quinze milions quatre-centes onze mil cent vuitanta-vuit (63.786.228) pessetes (92.623,11 euros).
Diari Oficial de la Generalitat Valenciana


Sumari del DOGV 3429, del 08-02-1999 (1999/96)

Recurs contenciós administratiu número 01/0002819/1997.
-------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/96


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0002819/1997. [1999/M96]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que El Campas, SL ha interposat un recurs contenciós administratiu, amb el número 01/0002819/1997 contra la denegació presumpta del recurs ordinari, formulat davant la Direcció General per al Desenvolupament Sostenible, de data 31 de juliol de 1997 sobre la no-autorització per a ocupar la via pecuària Carrerada del Mar, al terme municipal de Torreblanca, per a la instal·lació de càmping.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3528, del 30-06-1999 (1999/5939)

Informació pública de la inclusió en el Catàleg del Pla de Reforma Interior de Drassanes (àmbit M-5 del Pla General d'Ordenació Urbana) de l'església de Santa Maria del Mar com a bé de rellevància local.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5939


Organisme emissor
:   Ajuntament de València

Tipus de document
:   Anunci

Informació pública de la inclusió en el Catàleg del Pla de Reforma Interior de Drassanes (àmbit M-5 del Pla General d'Ordenació Urbana) de l'església de Santa Maria del Mar com a bé de rellevància local. [1999/M5939]
  
Per la Resolució d'Alcaldia número U-3.214, de 31 de maig de 1999, s'ha disposat el següent:
  
"Vist l'escrit de la directora general de Patrimoni Artístic de 2 de novembre de 1998; l'acord plenari de 26 de març de 1999, pel qual es disposa tramitar el corresponent procediment per a la inclusió en el Catàleg del Pla de Reforma Interior de Drassanes (àmbit M-5 del Pla General d'Ordenació Urbana) de l'església de Santa Maria del Mar com a bé de rellevància local, i l'informe del Servei de Planejament, es resol:
  
Primer
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, la inclusió en el Catàleg del Pla de Reforma Interior de Drassanes (àmbit M-5 del PGOU), que va ser definitivament aprovat per acord plenari de 26 de juny de 1998 (correcció d'errades per acord plenari de 26 de març de 1999) de l'església de Santa Maria del Mar com a bé de rellevància local, amb l'efecte suspensiu de llicències prescrit en l'article 57 de la Llei 6/1994, Reguladora de l'Activitat Urbanística.
  
Segon
  
L'anunci determinarà l'aplicació immediata al dit bé del règim de protecció i les mesures de foment previstes en la Llei 4/1998, del Patrimoni Cultural Valencià, per als béns de l'Inventari General del Patrimoni Cultural Valencià, segons disposa l'article 47.4 d'aquest text legal.
  
Tercer
  
Sol·licitar de la Conselleria de Cultura, Educació i Ciència, l'emissió de l'informe previst en l'article 47.1 de la Llei 4/1998."
  
I de conformitat amb el que estableixen els articles 46 i 52 de la Llei 6/1994 Reguladora de l'Activitat Urbanística, s'obri el període d'informació pública durant el termini de 20 dies, a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 3643, del 13-12-1999 (1999/10187)

Informació pública sobre expedició de duplicat de títol acadèmic.
-----------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10459


Organisme emissor
:   Conselleria de Cultura, Educació i Ciència

Tipus de document
:   Anunci

Informació pública sobre expedició de duplicat de títol acadèmic. [1999/Q10146]
  
Beatriz Yuste Miguel ha sol·licitat, per pèrdua de l'original, l'expedició de duplicat de títol de graduat escolar, les dades del qual s'indiquen a continuació.
  
Titular del document: Beatriz Yuste Miguel, nascuda el 4 d'abril de 1982 a València, província de València, amb el document nacional d'identitat número 07100612.
  
Tipus de document: graduat escolar, expedit pel Ministeri d'Educació i Cultura el dia 12 de març de 1998, i registrat en el llibre 3/1998, foli 1.421, número 912373595482.
  
Centre docent que lliurà l'original: Col·legi Públic Jaime I, de Paiporta (València).
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Cultura, perquè els possibles interessats puguen presentar les reclamacions oportunes davant el director de la Direcció Territorial de Cultura i Educació de València, avinguda de Navarro Reverter, número 2, en el termini de 30 dies, comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3638, del 02-12-1999 (1999/10844)

Informació pública del pagament de la fase prèvia a l'ocupació per l'expropiació forçosa de l'obra: 51-CS-1174. Variant de Vilafamés de la CS-814. Terme municipal de Vilafamés.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10464


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del pagament de la fase prèvia a l'ocupació per l'expropiació forçosa de l'obra: 51-CS-1174. Variant de Vilafamés de la CS-814. Terme municipal de Vilafamés. [1999/Q10167]
  
Lloc: Ajuntament de Vilafamés.
  
Dia Hora
  
14.12.1999 De 10.00 a 18.00
  
15.12.1999 De 10.00 a 18.00
  
16.12.1999 De 10.00 a 18.00
  
Els interessats hauran d'assistir a l'acte proveïts del document nacional d'identitat i acreditar la seua titularitat, si no ho han fet en una altra fase del procediment. Si opten per ser representats per altres persones, aquestes hauran d'acreditar la seua representació en la forma que estableix l'article 32 de la Llei 30/1992, de 26 de novembre.
  
Es comunica que el present anunci es publica igualment als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999 per als interessats que consten com a desconeguts o pels interessats el domicili dels quals no es coneix.
Diari Oficial de la Generalitat Valenciana


Sumari del DOGV 3448, del 05-03-1999 (1999/1140)

Expedient número 166/1998. Adjudicació de taules de dibuix amb banquet.
-----------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/1140


Organisme emissor
:   Conselleria de Cultura, Educació i Ciència

Tipus de document
:   Anunci

Expedient número 166/1998. Adjudicació de taules de dibuix amb banquet. [1999/X1140]
  
1. Entitat adjudicadora
  
a) Organisme: Conselleria de Cultura, Educació i Ciència.
  
b) Dependència que tramita l'expedient: Direcció General de Règim Econòmic, Servei de Gestió i Contractació d'Inversions i Infraestructures.
  
c) Número d'expedient: 166/1998.
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament de taules de dibuix amb banquet.
  
c) Lots: --
  
d) Publicació: ---
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat
  
c) Forma d'adjudicació: procediment negociat sense publicitat
  
4. Pressupost de licitació
  
Import total: 5.760.000 PTA.
  
5. Adjudicació:
  
a) Data: 16.11.98
  
b) Contractista: Tabervall, SA.
  
c) Import d'adjudicació: 5.146.260 PTA.
Diari Oficial de la Generalitat Valenciana


Sumari del DOGV 3492, del 11-05-1999 (1999/2920)

Citació a termini als interessats en el recurs contenciós administratiu número 02/0575/1998.
--------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/2920


Organisme emissor
:   Conselleria de Presidència

Tipus de document
:   Anunci

Citació a termini als interessats en el recurs contenciós administratiu número 02/0575/1998. [1999/M2920]
  
El secretari general de la Conselleria de Presidència fa saber:
  
Que María Oreto Beltrán Arnandis, Carlos Beltrán Arnandis, Vicenta Beltrán Arnandis, Manuel Lafarga Pals, Encarnación Lafarga Pals i María Lafarga Pals han interposat el recurs contenciós administratiu número 02/0575/1998, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra l'Acord de 24 de desembre de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Guadassuar.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, mitjançant escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3451, del 10-03-1999 (1999/1902)

CORRECCIÓ d'errades de la Resolució de 18 de febrer de 1999, de la Universitat d'Alacant, per la qual es convoquen proves selectives per a l'ingrés en l'escala de tècnic mitjà.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1902


Data del document
:   02-03-1999

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu
    * seguretat en el treball
    * universitat

CORRECCIÓ d'errades de la Resolució de 18 de febrer de 1999, de la Universitat d'Alacant, per la qual es convoquen proves selectives per a l'ingrés en l'escala de tècnic mitjà. [1999/L1902]
  
S'ha observat un error en la publicació de la resolució esmentada (Diari Oficial de la Generalitat Valenciana núm. 3.445, de 2 de març de 1999), per la qual cosa cal fer la correcció que apareix tot seguit.
  
- A la base 1.1 on diu:
  
"Es convoquen proves selectives per a cobrir 1 plaça de l'escala de tècnic mitjà pel sistema general d'accés lliure de la Universitat d'Alacant, per a ocupar lloc d'administració especial, en la Unitat de Prevenció";
  
Ha de dir:
  
"Es convoquen proves selectives per a cobrir 1 plaça de l'escala de tècnic mitjà pel sistema general d'accés lliure de la Universitat d'Alacant, per a ocupar lloc d'administració especial, en el Servei de Prevenció".
  
- Així mateix en la base 1.3.1, on diu:
  
"El tribunal proposarà als aspirants un supòsit relacionat amb les funcions a desenvolupar en l'àrea sanitària respecte a la salut i seguretat en el treball de la Unitat de Prevenció de la Universitat d'Alacant";
  
Ha de dir:
  
"El tribunal proposarà als aspirants un supòsit relacionat amb les funcions a desenvolupar en l'àrea sanitària respecte a la salut i seguretat en el treball del Servei de Prevenció de la Universitat d'Alacant".
  
Alacant, 2 de març de 1999.- El gerent: Luis G. Ramos Gutiérrez.
Diari Oficial de la Generalitat Valenciana


Sumari del DOGV 3608, del 20-10-1999 (1999/8568)

Ressenya de l'Acord de la Comissió Territorial d'Urbanisme de València, de 27 d'abril de 1999, que fa referència al Pla General de l'Olleria.
---------------------------------------------------------------------------------------------------------------------------------------------

### Dades del document

Número de DOGV
:   3608

Data del DOGV
:   20-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8568


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Olleria, l'
    * pla d'urbanisme

Ressenya de l'Acord de la Comissió Territorial d'Urbanisme de València, de 27 d'abril de 1999, que fa referència al Pla General de l'Olleria. [1999/A8568]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de València, de 27 d'abril de 1999. La resolució juntament amb les normes urbanístiques aprovades va ser publicada en el Butlletí Oficial de la Província de València número 212 de 7 de setembre de 1999.
  
L'Olleria. Pla General.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3421, del 27-01-1999 (1998/11558)

Recurs contenciós administratiu número 01/3557/1998.
----------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/11644


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/3557/1998. [1998/Q11264]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Piso Joven, SL, ha interposat un recurs contenciós administratiu, amb el número 01/3557/1998, contra la Resolució de data 2 de setembre de 1998, de la Conselleria de Obres Públiques, Urbanisme i Transports, expedient R.181/1998, mitjançant la qual es resol el recurs formulat en l'expedient 03/1M/061/94 (DP 2897), sobre la sanció imposada, el 6 de febrer de 1998, per deficiències constructives a l'immoble situat al carrer Sucre 3, 5, 7 d'Elx.
  
 Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3572, del 31-08-1999 (1999/7593)

Informació pública de l'aprovació definitiva del projecte d'urbanització dels carrers de Sant Jordi, de Santa Èlia i de Bermeo.
-------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7593


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació definitiva del projecte d'urbanització dels carrers de Sant Jordi, de Santa Èlia i de Bermeo. [1999/Q7593]
  
José Bordes González, alcalde accidental de l'Ajuntament de l'Eliana, faig saber:
  
Que per la Resolució de l'Alcaldia, de data 17 d'agost de 1999, s'ha disposat:
  
«Que després de transcorregut el termini concedit per a al·legacions pel que fa al projecte d'urbanització, expedient número 4/1999, denominat projecte d'urbanització dels carrers de Sant Jordi, de Santa Èlia i de Bermeo, acompanyat d'estudi bàsic de seguretat i salut i no haver-s'hi presentat cap al·legació, es declara l'acord definitiu i ferm en via administrativa, i es dóna compliment a l'acord adoptat pel Ple de l'Ajuntament».
  
Contra aquesta resolució que posa fi a la via administrativa, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta notificació; potestativament, podeu interposar un recurs de reposició davant el mateix òrgan que ha dictat la resolució que se us notifica, en el termini d'un mes, comptador des de l'endemà de la data d'aquesta notificació, sense perjudici que pugueu interposar qualsevol altre recurs que considereu procedent. Una vegada interposat el recurs potestatiu de reposició no es podrà interposar el contenciós fins que es resolga expressament el primer o s'haja produït la desestimació presumpta d'aquest, cosa que tindrà lloc una vegada transcorregut el termini d'un mes des de la interposició. Tot això de conformitat amb el que s'estableix en la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.